La XIV Fira del Comerç i Gastronòmica comença a rodar a Burjassot
2025-07-24

El cap de setmana del 15 i 16 de juny, el comerç de Burjassot i els seus establiments hostalers eixiran al carrer per a mostrar tot el que oferixen a la ciutadania sense necessitat d’eixir del municipi.

Eixe cap de setmana, la Plaça de l’Ajuntament acollirà la celebració de la XIV Fira del Comerç i Gastronòmica que arriba des de la Regidoria de Comerç de l’Ajuntament de Burjassot, dirigida per Rosa Coca, a través de CEMEF SLU i en col·laboració amb l’Associació de Comerços i Servicis de Burjassot, l’Associació d’Hostalers de Burjassot (AHORA), l’Associació d’Empresaris de Burjassot i l’Associació de Venedors del Mercat Municipal de Burjassot (CODEMER).

Els comerços interessats a participar en la fira, que tindrà animació durant tot el cap de setmana i que canvia la seua ubicació al centre del poble per a acostar, encara més, els productes i els servicis que oferixen a la ciutadania, poden posar-se en contacte amb CEMEF, abans del 24 de maig, telefonant al 96 316 02 50 i preguntant per l’àrea de Promoció Econòmica. Així mateix, si ho preferixex, poden acostar-se a les instal·lacions de l’empresa pública, situades en el carrer Verge dels Desemparats, 26.